Suid-Afrika is aangewys as die voorsitter van `n komitee van vyf Afrika-lande wat ondersoek moet instel na die vasteland se betrokkenheid by die vierde nywerheidsrewolusie. Hulle sal kyk hoe Afrika sy inligting-, kommunikasie- en tegnologiesektore kan integreer by bestaande beleid om ekonomiese groei te bespoedig. Wat is die moontlike vooruitsigte vir die privaatsektor?
Suid-Afrika, Indië, Australië en Nieu-Seeland is van die lande wat Sondag die einde van die Eerste Wêreldoorlog, 'n honderd jaar gelede, herdenk het. Daar was verskeie seremonies om hulde te bring aan miljoene landgenote wat hulle lewe verloor het. 'n Twee minute lange stilte word reeds sedert 1919 jaarliks op Wapenstilstanddag om elfuur op die elfde dag van die elde maand gehou om die einde van die oorlog te herdenk. Wat was die politieke klimaat wat gelei het tot oorlog?
Die Internasionale Monetêre Fonds het sy ekonomiese groeivooruitsigte vir Suid-Afrika vir vanjaar en aanstaande jaar afwaarts aangepas van 3.9% tot 3.7%. Die IMF vra vir meer buigsaamheid in die arbeidsektor en verbeterde basiese onderwys en opleiding wat aan die vraag in die arbeidsmark sal voldoen. Hoe vaar die bestaande kurrikulum om in daardie behoefte te voorsien?